
Относно: допълнение към предложение до Общински съвет контролен лист №1054 относно формиране на групи и паралелки с пълняемост под определения минимум за учебната 2026/2027 година


	
УВАЖАЕМИ ОБЩИНСКИ СЪВЕТНИЦИ,

След регистриране на предложението по к.л. 1054 в деловодството на Общински съвет – Русе е настъпила промяна на обстоятелствата, дължаща се на движението на ученици. С настоящото допълнение  Ви представяме актуализиран разчет за формирането на паралелки в общинските училища с брой на учениците под определения минимум.
С вх. № 31-06-9/14.09.2026 г. е постъпило мотивирано искане от ПГСС „Ангел Кънчев“ – Русе относно утвърждаване и дофинансиране на паралелки с ученици под минималния брой по реда на чл. 68, ал. 1, т. 2, ал. 2 и ал. 5, във връзка с ал. 4, т. 2 и т. 3 от Наредбата за финансирането на институциите в системата на предучилищното и училищното образование, както следва:
- VIII клас - 0.5 паралелка с 10 ученици с професия „Фермерство“ в дуална система на обучение и 0.5 паралелка с 6 ученици с професия „Лабораторен контрол в химични, хранителни и биотехнологични производства“ в дуална система на обучение.
С вх. № 31-56-4/10.09.2026 г. е регистрирано мотивирано искане от директора на ОУ „Св. св. Кирил и Методий“ – с. Семерджиево относно утвърждаване и дофинансиране на слята паралелка с ученици под минималния брой по реда на реда на чл. 69, ал. 1 от Наредбата за финансирането на институциите в системата на предучилищното и училищното образование, като следва:
- Една слята паралелка I и II клас – 8 ученици.
За функционирането на слята паралелка I - II клас в ОУ „Св. св. Кирил и Методий“ – с. Семерджиево е необходимо разрешение на началника на РУО – Русе, след осигуряване на допълнително финансиране от първостепенния разпоредител с бюджет за обезпечаване на учебния процес, извън определените по стандарти за съответната дейност.
Поради изложените по-горе обстоятелства и на основание чл. 63, ал.1 от Правилника за организацията и дейността на ОбС – Русе, неговите комисии и взаимодействията му с общинска администрация, предлагам на Общински съвет – Русе Решението да се допълни както следва:

 1.  В т. 2 да се допълни следната паралелка:
	ПГСС „Ангел Кънчев“ – Русе

	Паралелка
	Брой ученици
	Минимален норматив за броя на учениците в паралелка
	Разлика до минималния брой

	VIII
	16
	18
	2





2. В т.3 да се допълни следната паралелка:
	ОУ „Св. Св. Кирил и Методий” – с. Семерджиево

	Паралелка
	Брой ученици
	Минимален норматив за броя на учениците в паралелка
	Разлика до минималния брой

	I-II
	8
	16
	8



3. В т. 7 – сумата 13 988 евро  се изменя на 15 180 евро.


Вносител,

НИКОЛА ЛАЗАРОВ
За Кмет на Община Русе
(Съгл. Заповед № РД-01-3108/15.09.2026 г.)

